Oribe Peralta

Oribe Peralta (sündinud 12. jaanuaril 1984 Torreónis) on Mehhiko jalgpallur. Ta mängib Mehhiko kõrgliiga klubis Guadalajara ründajana.

Ta on terve oma klubikarjääri mänginud Mehhiko klubides. Ta on tulnud Mehhiko meistriks kahel korral Santos Lagunaga ja korra Américaga. Américaga on ta lisaks võitnud kahel korral CONCACAF-i Meistrite Liiga.

2013. aastal valiti ta CONCACAF-i parimaks mängijaks.

 Koondisekarjäär 
Debüüdi Mehhiko rahvuskoondises tegi Peralta 9. märtsil 2005 sõprusmängus Argentinaga. Esimese värava lõi ta rahvuskoondises 10. augustil 2011 sõprusmängus USA vastu.

Tema esimeseks suurturniiriks Mehhiko koondisega oli 2011. aasta Copa América. Ta pääses vahetusest platsile kõigis kolmes alagrupimängus. Mehhiko kaotas kõik alagrupimängud ja jäi oma alagrupis viimaseks.

2014. aasta maailmameistrivõistluste esimeses alagrupimängus 13. juunil Kameruniga lõi ta mängu ainsa värava.

2015. aasta CONCACAF Gold Cupi esimeses alagrupimängus 9. juuli Kuuba vastu sai Peralta kirja kübaratriki. 26. juulil toimunud finaalmängus Jamaicaga lõi ta Mehhiko kolmanda ja viimase värava ning tuli Mehhiko koondisega turniiri võitjaks."Gold Cup 2015 final: Mexico roll to seventh title with easy win over Jamaica". The Guardian. 27.7.2015. Vaadatud 22.6.2017

2016. aasta Copa América Centenario teises alagrupimängus 9. juunil lõi ta värava Jamaicale.

2017. aasta FIFA konföderatsioonide karikavõistluste teises alagrupimängus 21. juunil lõi ta värava Uus-Meremaale."Uus-Meremaa vastu kaotusseisu jäänud Mehhiko pääses ehmatusega". ERR Sport. 21.6.2017. Vaadatud 22.6.2017

2011. aasta Panameerika mängudel võitis Mehhiko koondis kuldmedali ja Peralta lõi neljas mängus kokku kuus väravat.

2012. aasta suveolümpiamängude jalgpalliturniiri finaalis Brasiilia vastu lõi Peralta kaks väravat ning tuli Mehhiko olümpiakoondisega olümpiavõitjaks.

Ta kuulus Mehhiko olümpiakoondisse ka 2016. aasta suveolümpiamängudel, kus ta oli koondise kapten. Ta oli Mehhiko üks kolmest üle 23-aastasest mängijast, kes olümpiale sõitis, ja turniiril koondise kapten. Esimeses alagrupimängus 4. augustil lõi ta värava Saksamaale."Mexico ties Germany 2-2 in the opening match of Group C". NBC. 4.8.2016. Vaadatud 22.6.2017 Teises alagrupimängus Fidži vastu saadud vigastuse tõttu jäi ta viimasest alagrupimängust eemale. Mehhiko jäi oma alagrupis kolmandaks ja langes välja.

Peralta lõpetas koondisekarjääri pärast 2018. aasta maailmameistrivõistlusi.

 Saavutused 
León
Primera División A: Clausura 2004
Santos Laguna
Primera División: Clausura 2008, Clausura 2012
América
Liga MX: Apertura 2014, Apertura 2018
Copa MX: Clausura 2019
CONCACAF-i Meistrite Liiga: 2014–15, 2015–16

 Viited 

 Välislingid 

Kategooria:Mehhiko jalgpallurid
Kategooria:Monarcas Morelia mängijad
Kategooria:Club Leóni mängijad
Kategooria:CF Monterrey mängijad
Kategooria:Santos Laguna mängijad
Kategooria:Club América mängijad
Kategooria:CD Guadalajara mängijad
Kategooria:Sündinud 1984